ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
60 లక్షల సంప్రదింపులు పూర్తిచేసుకున్న ఉచిత టెలీమెడిసిన్ సర్వీస్ ’ఈ-సంజీవని’
మారుమూలనుంచే ఆరోగ్య సేవల కోసం రోజుకు 40 వేలకు పైగా ఈ-సంజీవని సంప్రదింపులు
కోవిడ్ సంక్షోభ సమయంలో ఆరోగ్య సంరక్షణలో కీలకపాత్ర
కేంద్ర ఆరోగ్య మంత్రిత్వశాఖ వారి ఉచిత జాతీయ టెలీమెడిసిన్ సేవ ’ఈ-సంజీవని’ 60 లక్షల సంప్రదింపులు పూర్తిచేసుకొని మరో ముఖ్యమైన మైలురాయి దాటింది. 375 కు పైగా ఆన్ లైన్ ఔట్ పేషెంట్ డిపార్ట్ మెంట్స్ ద్వారా రోజుకు 40 వేలమందికి పైగా రోగులు ఈ వినూత్నమైన డిజిటల్ మాధ్యమాన్ని వాడుకుంటూ ఆరోగ్య సేవలు అందుకోవటానికి 1600 మంది డాక్టర్లను, ప్రత్యేక నిపుణులను సంప్రదిస్తూ వస్తున్నారు. ప్రస్తుతం జాతీయ టెలీమెడిసిన్ సేవ 31 రాష్ట్రాలు, కేంద్రపాలిత ప్రాంతాలలో సేవలందిస్తోంది.
కేంద్ర ఆరోగ్య, కుటుంబ సంక్షేమ మంత్రిత్వశాఖ 2019 నవంబర్ లో ఈ-సంజీవని ఆలోచనకు కార్యరూపమిచ్చింది. ఇది డాక్టర్ నుంచి డాక్టర్ కు టెలీమెడిసిన్ వేదికగా మొదలైంది. భారత ప్రభుత్వపు ఆయుష్మాన్ భారత్ పథకం కింద 1,55,000 హెల్త్ అండ్ వెల్ నెస్ కేంద్రాలలో అమలు చేయాలని లక్ష్యంగా పెట్టుకున్నారు.అయితే, 2020 మార్చి నాటికి కోవిడ్ మహమ్మారి విజృంభించటంతో దేశవ్యాప్తంగా ఔట్ పేషెంట్ విభాగాలు దాదాపుగా మూతపడ్డాయి. దీంతో ఆరోగ్య మంత్రిత్వశాఖ అత్యంత వేగంగా మొహాలి లోని సెంటర్ ఫర్ డెవలప్మెంట్ ఆఫ్ అడ్వాన్స్ డ్ కంప్యూటింగ్ సాయం తీసుకొని దీన్ని వేగంగా అందుబాటులోకి తీసుకువచ్చింది. .
డాక్టర్ కూ డాక్టర్ కూ మధ్య వారధిగా పనిచేసే టెలీమెడిసిన్ వేదిక ఈ-సంజీవని దాదాపు 30 రాష్ట్రాలలో 20,000 హెల్త్ అండ్ వెల్ నెస్ కేంద్రాలలో అమలైంది. రక్షణ మంత్రిత్వశాఖ కూడా జాతీయ స్థాయి ఔట్ పేషెంట్ విభాగాన్ని ఇదే ఈ-సంజీవని తరహాలో ప్రారంభించింది. 100 మందికి పైగా పేరుమోసిన వైద్య నిపుణులను రక్షణ మంత్రిత్వశాఖ ఆహ్వానించింది. ఆ విధంగా దేశవ్యాప్తంగా రోగులకు సేవలందించింది.
అనేక రాష్టాల ప్రజలు ఈ-సంజీవని ప్రయోజనాలను సులభంగా గుర్తించగలిగారు. దీనివలన ఈ సేవలు మరింతగా విస్తరించటానికి అవసరమైన ప్రోత్సాహం లభించింది. డిజిటల్ పద్ధతిలో వైద్య సేవలకు అదరణ బాగా పెరిగింది. అందుకే ప్రత్యేక వైద్య సేవల అందుబాటును మరింత మెరుగ్గా తీర్చిదిద్దటానికి అవకాశం వచ్చింది. మరీ ముఖ్యంగా పట్టణ ప్రజలకు కోవిడ్ రెండో వేవ్ సమయంలో వైద్యసేవలమీద కోవిడ్ వత్తిడి పడటంతో వీటి అవసరం బాగా పెరిగింది.
అతి తక్కువ సమయంలోనే భారతప్రభుత్వం జాతీయ టెలీమెడిసిన్ సేవలను ఆచరణలో పెట్టి పట్టణ, గ్రామీణ ప్రాంతాల మధ్య ఉన్న డిజిటల్ అంతరాన్ని తొలగిస్తూ వైద్య సేవలను విస్తరించగలిగింది. అదే సమయంలో క్షేత్రస్థాయిలో నిపుణులైన డాక్టర్ల లేమి సమస్యను కూడా పరిష్కరించగలిగింది. దీనివలన ద్వితీయ శ్రేణి ఆస్పత్రులమీద భారం చెప్పుకోదగినంతగా తగ్గింది. నేషనల్ డిజిటల్ హెల్త్ మిషన్ కు అనుగుణంగా ఈ-సంజీవని దేశంలో డిజిటల్ ఆరోగ్యవాతావరణాన్ని పెంపొందిస్తోంది.
సంప్రదింపుల సంఖ్యాపరంగా ఈ-సంజీవనిని సమర్థంగా ఉపయోగించుకున్న 10 రాష్ట్రాలు: ఆంధ్రప్రదేశ్ , తమిళనాడు , కర్నాటక , ఉత్తరప్రదేశ్ , గుజరాత్ , మధ్యప్రదేశ్ , బీహార్ , మహారాష్ట్ర , కేరళ  , ఉత్తరాఖండ్ .
https://esanjeevaniopd.in/ మీదనే కాక యాండ్రాయిడ్ మీద కూడా ఈ-సంజీవని అందుబాటులో ఉంటుంది.
భారీ పరిశ్రమల మంత్రిత్వ శాఖ
వస్తూత్పత్తి రంగం పటిష్టత లక్ష్యంగా మంత్రిత్వ శాఖల కమిటీ ఏర్పాటు
ఉత్పాదక వస్తువుల రంగాన్ని బలోపేతం చేయడానికి 22మంది ప్రతినిధులతో వివిధ మంత్రిత్వశాఖల మధ్య కమిటీని ప్రభుత్వం ఏర్పాటు చేసింది. ఆర్థిక ప్రగతిని 5 ట్రిలియన్ అమెరికన్ డాలర్ల స్థాయికి చేర్చాలన్న లక్ష్య సాధనలో భాగంగా, తయారీ రంగాన్ని ఒక ట్రిలియన్ అమెరికన్ డాలర్ల స్థాయికి తీసుకువెళ్లేందుకు ఈ కమిటీని ఏర్పాటు చేశారు.
22మంది సభ్యులతో మంత్రిత్వ శాఖల స్థాయి కమిటీ ఏర్పాటుపై కేంద్ర భారీ పరిశ్రమలు, ప్రభుత్వ రంగ సంస్థల మంత్రి ప్రకాశ్ జవదేకర్ ఒక ప్రకటన చేశారు. కమిటీ ఏర్పాటుపట్ల హర్షం వ్యక్తం చేస్తూ ఆయన ట్విట్టర్ ద్వారా సందేశమిచ్చారు. వస్తూత్పత్తి రంగాన్ని ప్రపంచస్థాయి పోటీతత్వంతో తీర్చిదిద్దేందుకు తీసుకోవలసిన చర్యలను, అనుసరించవలసిన మార్గాలను సిఫార్సు చేయడానికి ఈ కమిటీ కృషి చేస్తుందని మంత్రి జవదేకర్ ట్విట్టర్ సందేశంలో పేర్కొన్నారు. తయారీ రంగానికి ప్రపంచ కేంద్రంగా భారత దేశాన్ని రూపొందించడమే లక్ష్యంగా ఈ కమిటీ పనిచేస్తుందన్నారు.
వస్తూత్పత్తి రంగం బలోపేతానికి తగిన చర్యలు తీసుకోవాలంటే, సంబంధిత మంత్రిత్వ శాఖల, విభాగాల మధ్య క్రమం తప్పకుండా చర్చలు, సంప్రదింపులు జరగాల్సి ఉంటుంది. ఈ నేపథ్యంలనే,.. మంత్రిత్వశాఖల మధ్య సమన్వయానికి ఒక కమిటీ ఏర్పాటు చేయాన్న ప్రతిపాదన తెరమీదకు వచ్చింది. వస్తూత్పత్తి రంగంతో సంబంధం ఉన్న అన్ని మంత్రిత్వ శాఖల ప్రతినిధులతో కమిటీని ఏర్పాటవుతోంది. వస్తూత్పత్తి రంగానికి చెందిన పరిపాలనా యంత్రాంగం క్రమం తప్పకుండా సమావేశాలు జరిపేందుకు ఈ కమిటీ దోహదపడుతుంది. వస్తూత్పత్తి అంశాలపై కేంద్ర భారీ పరిశ్రమల శాఖ పూర్తిస్థాయి పరిశీలన జరిపేందుకు కూడా ఇది దోహదపడుతుంది.
సాంకేతిక పరిజ్ఞాన అభివృద్ధి, మాతృ సాంకేతికత రూపకల్పన, ప్రపంచ విలువల వ్యవస్థ, నస్తువులపై పరీక్ష, నైపుణ్యాల్లో శిక్షణ, ప్రపంచ ప్రమాణాలు, కస్టమ్స్ సుంకాలు, తదితర అంశాలతోపాటుగా, వస్తూత్పత్తి రంగానికి సంబంధించిన అన్ని అంశాలపై ఈ కమిటీ విస్తృతంగా పరిశీలన, అధ్యనం జరుపుతుంది. వస్తూత్పత్తి రంగంతో ప్రమేయం ఉన్న ఎలాంటి ఇతర అంశాన్ని అయినా, అధ్యక్షుడి ముందస్తు అనుమతితో కమిటీ దృష్టికి తీసుకెళ్లవచ్చు.
కేంద్ర భారీ పరిశ్రమల శాఖ కార్యదర్శి అధ్యక్షతలో ఈ మంత్రిత్వ శాఖల సమన్వయ కమిటీ పనిచేస్తుంది. సంబంధిత మంత్రిత్వ శాఖలు, విభాగాల ప్రాతినిధ్యంతో ఈ కమిటీ 3 నెలలకు ఒక సారి సమావేశం జరుపుతుంది. సంబంధిత మంత్రిత్వ శాఖలకు, విభాగాల్లో తగిన సీనియారిటీ ఉన్న అధికారులకు కమిటీలో ప్రాతినిధ్యం కల్పిస్తారు. అవసరాన్ని బట్టి ఏదైనా ఇతర శాఖను, లేదా నిపుణులను కూడా అధ్యక్షుడు సమావేశానికి ఆహ్వానించవచ్చు.
మంత్రిమండలి
పర్సనల్ మేనేజ్మెంట్ ఇంకా పబ్లిక్ అడ్మినిస్ట్రేశన్ రంగంలో సహకారం కోసం భారతదేశం మరియు సింగపూర్ ల మధ్య ఎమ్ఒయు కు ఆమోదం తెలిపిన మంత్రివర్గం
పర్సనల్ మేనేజ్మెంట్ ఇంకా పబ్లిక్ అడ్మినిస్ట్రేశన్ రంగంలో సహకారం కోసం భారతదేశం మరియు సింగపూర్ ల మధ్య అవగాహనపూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ముఖ్యాంశాలు:
ఈ ఎమ్ఒయు ప్రస్తుత ప్రభుత్వ పాలన వ్యవస్థ ను మెరుగుపరచడానికి- ప్రత్యేకించి శ్రామికులు, పని ప్రదేశం మరియు ఉద్యోగాలు, ప్రజా సేవల అందజేత, మానవ వనరుల నిర్వహణ, ప్రభుత్వ రంగ సంస్కరణలు, నాయకత్వం/ప్రతిభా వికాసం మరియు ఇ-గవర్నెన్స్/డిజిటల్ గవర్నమెంట్ రంగాలలో మెరుగుదలకు ఉద్దేశించినటువంటిది.
ప్రయోజనాలు:
ఈ ఎమ్ఒయు పబ్లిక్ అడ్మినిస్ట్రేశన్ మరియు పాలన సంస్కరణల రంగంలో భారతదేశానికి, సింగపూర్ కు మధ్య సహకారానికి సంబంధించిన ఒక ఫ్రేమ్ వర్క్ ను సమకూరుస్తుంది.
పబ్లిక్ అడ్మినిస్ట్రేశన్, సుపరిపాలన, ప్రజా సేవా సంస్కరణలు.. వీటిలో శ్రేష్ఠత్వాన్ని సాధించేందుకు ఈ ఎమ్ఒయు ను లక్షించారు. తద్వారా ప్రభుత్వ జవాబుదారుతనం మరింతగా పెరిగేందుకు మార్గం సుగమం అవుతుంది.
ఆన్లైన్ పబ్లిక్ సర్వీస్ డెలివరీ కి మెరుగులు దిద్దే అంశం లో ప్రభుత్వ పాలన లో శ్రేష్ఠత్వాన్ని సాధించేందుకు నవీన తరహా ఉత్తమ అభ్యాసాలను ప్రవేశపెట్టడం కోసం కూడా ఈ ఎమ్ఒయు ను ఉద్దేశించారు.
(
ప్రధాన మంత్రి కార్యాలయం
ఎగ్జామ్ వారియర్స్ పుస్తకం లో ఒక భాగం గా ఉన్న ‘పరీక్ష ల సన్నాహ కాలం లో తల్లితండ్రుల నిర్మాణాత్మక పాత్ర’ అనే అంశాన్ని గురించి ఆసక్తిదాయకమైన వివరాల ను వెల్లడించిన ప్రధాన మంత్రి
ఎగ్జామ్ వారియర్స్ పుస్తకం లో ఒక భాగం గా పొందుపరచిన ‘‘పరీక్ష ల సన్నాహ కాలం లో తల్లితండ్రులు పోషించవలసిన నిర్మాణాత్మక పాత్ర’ తాలూకు అంశాల ను గురించి ప్రధాన మంత్రి శ్రీ నరేంద్ర మోదీ వెల్లడించారు.
narendramodi_in లోని ఒక ట్వీట్ ను ప్రధాన మంత్రి శేర్ చేస్తూ మరొక ట్వీట్ లో -
‘‘ పరీక్షలకు సిద్ధం అయ్యే కాలం లో  తల్లితండ్రులు పోషించవలసిన నిర్మాణాత్మక పాత్ర ను గురించిన ఓ ఆసక్తిదాయకమైన సంకలనం ఇదుగో. #ExamWarriors” అని పేర్కొన్నారు.
రసాయనాలు, ఎరువుల మంత్రిత్వ శాఖ
'నేషనల్ ఫర్టిలైజర్స్ లిమిటెడ్' సీఎండీగా వి.ఎన్.దత్ బాధ్యతలు స్వీకరణ
ఎరువుల రంగంతోపాటు, వివిధ ప్రభుత్వ రంగ సంస్థల్లో 35 ఏళ్ల అనుభవం
'నేషనల్ ఫర్టిలైజర్స్ లిమిటెడ్'  మార్కెటింగ్ డైరెక్టర్గా సేవలు అందిస్తున్న శ్రీ వీరేంద్రనాథ్ దత్... ఆ సంస్థ ఛైర్మన్ &మేనేజింగ్ డైరెక్టర్గా అదనపు బాధ్యతలు స్వీకరించారు. మార్కెటింగ్ డైరెక్టర్గా ఆయన 2018 అక్టోబర్ నుంచి సంస్థలో
కొనసాగుతున్నారు. ఎరువుల రంగంతోపాటు, కేంద్ర ప్రభుత్వ రంగ సంస్థల్లో  వి.ఎన్.దత్ కు 35 ఏళ్ల గొప్ప అనుభవం ఉంది.
ఎన్ఎఫ్ఎల్కు రాకముందు గెయిల్ ఎగ్జిక్యూటివ్ డైరెక్టర్గానూ వి.ఎన్.దత్ పనిచేశారు. ఆ సంస్థ దేశవ్యాప్త మార్కెటింగ్ కార్యకలాపాలను పర్యవేక్షించారు. పారిశ్రామిక వ్యూహాలు, ప్రణాళికలు, న్యాయ సలహాలనూ అందించారు. ముంబయికి చెందిన మహానగర్ గ్యాస్ లిమిటెడ్ బోర్డు డైరెక్టర్గానూ వి.ఎన్.దత్ సేవలు అందించారు. గెయిల్లో చేరకముందు, ఓఎన్జీసీలోనూ పదేళ్లపాటు పనిచేశారు.
ఎన్ఎఫ్ఎల్ మార్కెటింగ్ డైరెక్టర్గా వి.ఎన్.దత్ ఘనతలు సాధించారు. 2017-18లో 43 లక్షల మెట్రిక్ టన్నులుగా ఉన్న సంస్థ ఎరువుల అమ్మకాలను 2019-20 నాటికి 57 లక్షల మెట్రిక్ టన్నులకు పెంచారు. రెండేళ్లలోనే 32 శాతం వృద్ధిని చూపించారు. ఈ కాలంలో ఎరువుల రంగంలో, 'నేషనల్ ఫర్టిలైజర్స్ లిమిటెడ్' దేశవ్యాప్తంగా తనదైన ముద్రను వేసింది.
రక్షణ మంత్రిత్వ శాఖ
భారత తీర రక్షక దళం తీసుకున్న ముందస్తు జాగ్రత్త చర్యలు
యాస్ పెను తుపాను ఒరిస్సా తీరాన్ని తాకిన సమయంలో పెద్ద ఎత్తున ప్రజల ప్రాణాలను రక్షించగలిగాయి..
ఒడిషాలోని దక్షిణ బాలాసోర్కు 20 కిలోమీటర్ల దూరంలో యాస్ పెనుతుపాను 2021 మే 26న తీరాన్ని తాకింది.
తూర్పుతీరంలో , అండమాన్ నికోర్ దీవులలో భారత తీర రక్షక దళం తీసుకున్న విస్తృత ముందస్తు చర్యలు ప్రజల ప్రాణాలు రక్షించడంలో, ఆస్తుల ను కాపాడడంలో సత్ఫలితాలనిచ్చాయి.
తీర రక్షకదళం తీసుకున్న ముందస్తు చర్యలలో భాగంగా , చేపలు పట్టేందుకు సముద్రంలోకి వెళ్లిన 265 మత్స్యకార పడవలను సురక్షితంగా తీరానికి తీసుకువచ్చింది. అలాగే తీర రక్షకదళం సూచనల మేరకు ఒడిషా సముద్ర తీర ప్రాంతంలో, పశ్చిమబెంగాల్ తీరంలో లంగరు వేసిన నౌకలు సురక్షిత ఆశ్రయం పొందాయి. అలాగే సింగిల్ పాయింట్ మూరింగ్  కార్యకలాపాలను నిలిపివేశారు. దీనితో ఏ వాణిజ్య నౌకకు సంబంధించి ఎలాంటి నష్టం జరిగినట్టు సమాచారం అందలేదు.
తీరంలోని, సముద్రంలోని ఐసిజి యూనిట్లు అన్నీ తుపాను అనంతరం ఎలాంటి పరిస్థితినైనా ఎదుర్కొనేందుకు తూర్పుతీరంలో సర్వసన్నద్ధంగా ఉన్నాయి. ఐసిజి కి చెందిన మూడు నౌకలు గాలింపు, సహాయక చర్యల కోసం వ్యూహాత్మకంగా సముద్రంలో ఉన్నాయి. ఇవి ఒడిషా, పశ్చిమబెంగాల్ తీరానికి దగ్గరగా ఉన్నాయి. తీరానికి సమీపంలో పరిస్తితులను అంచనా వేసేందుకు ఆ ప్రాంతాన్ని శానిటైజ్ చేసేందుకు వీటిని సిద్ధంగా ఉంచారు.
పశ్చిమబెంగాల్ ప్రభుత్వ అభ్యర్థన మేరకు ఐసిజి తమ విపత్తు సహాయ బృందాలు లను సహాయం కోసం దిఘా, కాన్టాయ్లలో ఉంచింది. భారత తీర రక్షక దళానికి చెందిన ఎయిర్ కుషన్ వాహనం పశ్చిమ బెంగాల్ లోని నయచారాలో చిక్కుకు పోయిన 100 మందిని రక్షించింది.
సహాయక చర్యలు ఇంకా కొనసాగుతున్నాయి. కాన్టయ్ లో స్తానికులను అక్కడి నుంచి సురక్షిత ప్రాంతాలకు తరలించడంలో ఐసిజి విపత్తు సహాయక బృందాలు సహాయం చేస్తున్నాయి. ఇతర ఐసిజి డిఆర్టిలు నీళ్లమీద తేలే పడవలు, లైఫ్ బోయ్స్, లైఫ్ జాకెట్లను పశ్చిమ బెంగాల్ , ఒడిషాలలో సిద్దంగా ఉంచాయి. వీటిని రాష్ట్ర అధికారుల అవసరాల మేరకు వినియోగించేందుకు సిద్ధంగా ఉంచారు. వైద్య బృందాలు, అంబులెన్సులను కూడా తక్షణ తరలింపునకు వీలుగా సిద్దంగా ఉంచారు.
రాష్ట్ర పాలనా యంత్రాంగం, స్థానిక అధికారులు, పోర్టులు, ఆయిల్ రిగ్ ఆపరేటర్లు, షిప్పింగ్ విభాగం, ఫిషరీస్ అధికారులు, మత్స్యకార అసోసియేషన్లు, ఇతరులతో కలసి పడవలు, భారీ నౌకలు, ఫిక్స్డ్ ప్లాట్ఫారంలు, ఇతర ఆస్తుల రక్షణకు సన్నిహిత సమన్వయంతో ఐసిజి పనిచేస్తున్నది.
రహదారి రవాణా, హైవేల మంత్రిత్వ శాఖ
మంచి సమారిటన్ రక్షణకు నిబంధనల జారీ
రోడ్డు రవాణా మరియు రహదారుల మంత్రిత్వ శాఖ 2020 సెప్టెంబర్ 29 తేదీన సమారిటన్ల రక్షణ కోసం నియమాలను ప్రచురించింది. మంచి సమారిటన్ హక్కుల కోసం నిబంధనలు అందిస్తున్నాయి, ఇందులో వారి హక్కులు ఉన్నాయి. మతం, జాతీయత, కులం, లింగ ప్రాతిపదికన ఎటువంటి వివక్ష లేకుండా గౌరవంగా వ్యవహరించాలి. ఒక మంచి సమారిటన్ తన పేరు, గుర్తింపు, చిరునామా లేదా అలాంటి ఇతర వ్యక్తిగత వివరాలను వెల్లడించమని ఏ పోలీసు అధికారి లేదా మరే వ్యక్తి బలవంతం చేయరు. అతని ఇష్ట ప్రకారం వెల్లడించవచ్చు. ప్రతి ప్రభుత్వ మరియు ప్రైవేట్ ఆసుపత్రి హిందీ, ఇంగ్లీష్ మరియు మాతృభాషలో, ప్రవేశద్వారం లేదా ఇతర స్పష్టమైన ప్రదేశంలో మరియు వారి వెబ్సైట్లో, చట్టం పరిథిలో సమారిటన్ల హక్కులను మరియు దానిపై చేసిన నిబంధనలను పేర్కొంటారు. అంతేకాకుండా, ఒక వ్యక్తి మంచి సమారిటన్ గా వ్యవహరించిన కేసులో సాక్షిగా మారడానికి స్వచ్ఛందంగా అంగీకరించినట్లయితే, అతన్ని ఈ నియమం యొక్క నిబంధనలకు అనుగుణంగా పరిశీలించాలి, దీని కోసం వివరణాత్మక మార్గదర్శకాలు మరియు ప్రక్రియ నిబంధనలలో పొందుపరిచారు .
మోటారు వాహనాల  చట్టం, 2019, కొత్త సెక్షన్ 134 ఎ లో "మంచి సమారిటన్ల రక్షణ" ను చేర్చడం గమనించదగ్గ అంశం. ఇది ఒక మంచి సమారిటన్ మోటారు వాహనం వల్ల ప్రమాదానికి గురైనవారికి ఏదైనా గాయం లేదా మరణానికి సివిల్ లేదా క్రిమినల్ చర్యలకు ఆయనకు బాధ్యత ఉండదు.
ప్రధాన మంత్రి కార్యాలయం
అటవీ సవరణ బిల్లు, 2023 అనేదిన్యూ ఇండియా యొక్క ఆకాంక్షల కు అనుగుణం గా ఉందని స్పష్టం చేసిన ప్రధాన మంత్రి
అటవీ  సవరణ బిల్లు, 2023 గురించి ప్రధాన మంత్రి శ్రీ నరేంద్ర మోదీ పర్యావరణం, అడవులు మరియు జలవాయు పరివర్తన శాఖ కేంద్ర మంత్రి శ్రీ భూపేందర్ యాదవ్ వ్రాసిన ఒక వ్యాసం మాధ్యం ద్వారా ప్రతిస్పందించారు.
అడవుల ను మరింత ఉత్పాదకత ను కలిగివుండేటటువంటివి గా తీర్చిదిద్దడం తో పాటు అడవుల కు వెలుపల పచ్చదనం తో అలరారే ప్రాంతాల ను వృద్ధి చెందింప చేయడం కోసం తగిన కార్య రంగాన్ని ఆ బిల్లు సిద్ధం చేస్తూ, న్యూ ఇండియా లో ప్రజల ఆకాంక్షల పట్ల ఏ విధం గా ప్రతిస్పందిస్తుందనేది మంత్రి తన కథనం లో వివరించారు.
ప్రధాన మంత్రి కార్యాలయం ఒక ట్వీట్ లో -
‘‘అటవీ  సవరణ బిల్లు, 2023 ను గురించి కేంద్ర మంత్రి శ్రీ భూపేందర్ యాదవ్ వివరించారు.. ఆ వ్యాసాన్ని చదవగలరు.’’ అని పేర్కొంది.
రక్షణ మంత్రిత్వ శాఖ
లడఖ్కు చేరుకున్న భారత నౌకాదళం ‘జూలీ లడఖ్’
మారుమూల ప్రాంతాలను అభివృద్ధి చేసే దిశగా జాతీయ నాయకత్వ దృక్పథానికి కొనసాగింపుగాజజ కేంద్రపాలిత ప్రాంతం లడఖ్తో అనుసంధానాన్ని బలోపేతం చేసేందుకు భారత నావికాదళం బహు ముఖ ఔట్రీచ్ కార్యక్రమాన్ని ప్రారంభించింది. ఈ కార్యక్రమం లడఖ్ నుండి రక్షణ సేవల్లో మరితంగా భాగస్వామ్యాన్ని పెంపొందించడానికి, దేశ నిర్మాణాన్ని బలోపేతం చేయడానికి, ఈ ప్రాంతంలో చైతన్యాన్ని ప్రోత్సహించడానికి ఉద్దేశించబడింది. ఈ కార్యక్రమంలో భాగంగా నావల్ స్టాఫ్ చీఫ్ అడ్ఎమ్ ఆర్ హరి కుమార్ జూలై 2023, 06 మరియు 07 తేదీలలో లేహ్లో వివిధ ఔట్రీచ్ కార్యకలాపాలను నిర్వహించనున్నారు. గత ఏడాది ఔట్ రీచ్ కార్యకలాపాల్లో భాగంగా భారత నావికాదళం అంత కుముందు ఈశాన్య ప్రాంతంలో విస్తృతంగా కార్యక్రమాలను చేపట్టింది. ఇండియన్ నేవీ ఔట్రీచ్లో భాగంగా లడఖ్లో చేపట్టబోయే ఈవెంట్లలో నేవల్ బ్యాండ్ పబ్లిక్ బ్యాండ్ ప్రదర్శన, ఇండియన్ నేవీ మరియు లడఖ్ యుటి టీమ్ మధ్య స్నేహపూర్వక ఫుట్బాల్ మ్యాచ్, బైక్ మరియు కార్ ఎక్స్పెడిషన్ ప్రారంభం మరియు వివిధ పాఠశాల సందర్శనలు
ఉన్నాయి. లేహ్లో తన పర్యటన సందర్భంగా, సీఎన్ఎస్ లెహ్ మరియు లడఖ్ల గౌరవనీయమైన లెఫ్టినెంట్ గవర్నర్ , బ్రిగ్  బి.డి. మిశ్రా, ని ఆహ్వనిస్తోంది. యుద్ధ స్మారక చిహ్నం వద్ద పుష్పగుచ్ఛం ఉంచడం ద్వారా భారత నౌకాదళం తరపున నివాళులర్పించనున్నారు. 06 జూలై 23న సింధు సంస్కృతి కేంద్రంలో ఇండియన్ నేవల్ బ్యాండ్ ప్రత్యేక నావల్ బ్యాండ్ కచేరీ 'సర్గమ్'లో ప్రెసిడెంట్ ఎన్.డబ్ల్యు. డబ్ల్యు.ఎ. శ్రీమతి కళా హరి కుమార్తో కలిసి సీఎన్ఎస్ ముఖ్య అతిథిగా పాల్గొన్నారు. '' సర్గం'కు లెఫ్టినెంట్ గవర్నర్ ముఖ్య అతిథిగా పాల్గొన్నారు. 07 జూలై 23న, నేవీ టీమ్ & లడఖ్ జట్టు మధ్య స్నేహపూర్వక ఫుట్బాల్ మ్యాచ్ స్పిటుక్ ఫుట్బాల్ స్టేడియంలో షెడ్యూల్ చేయబడింది. దీనికి సీఎన్ఎస్ చీఫ్ హోస్ట్గా & ఎల్.జి. ముఖ్య అతిథిగా హాజరుకానున్నారు. మోటార్సైకిల్ మరియు కార్ ఎక్స్పెడిషన్లను వరుసగా ఢిల్లీ మరియు విశాఖపట్నంకు తిరుగు ప్రయాణానికి ఎల్జీ ప్లాగ్ ఆఫ్ చేయనున్నారు.
సీఎన్ఎస్ మరియు ప్రెసిడెంట్ ఎన్.డబ్ల్యు. డబ్ల్యు.ఎ. లామ్డాన్ సీనియర్ సైనిక్ స్కూల్ విద్యార్థులు, ఫ్యాకల్టీని సందర్శిస్తారు మరియు వారితో సంభాషిస్తారు. లడఖ్ నివాసానికి చెందిన నౌకాదళ సిబ్బంది మరియు 20 మంది మహిళలతో సహా 107 మంది పాల్గొనే మోటార్సైకిల్ మరియు కార్ ఎక్స్పెడిషన్లు 15 మరియు 22 జూన్ 23 తేదీలలో వరుసగా ఢిల్లీ మరియు విశాఖపట్నం నుండి ప్రారంభమయ్యాయి. లడఖ్ ప్రాంతాలలో 3000 కంటే ఎక్కువ మంది విద్యార్థులతో విస్తృతంగా నిమగ్నమయ్యారు. లేహ్ నుండి తిరుగు ప్రయాణంలో ఒక్కొక్కరు మొత్తం 5000 కి.మీ.ల దూరాన్ని కవర్ చేస్తూనే వివిధ పాఠశాలల్లోని విద్యార్థులతో పాటు అనుభవజ్ఞులు మరియు స్థానిక ప్రజలతో సంభాషిస్తారు. వివిధ నావికా స్టేషన్ల నుండి లడఖ్ నివాసానికి చెందిన నావికాదళ సిబ్బంది అందరూ కూడా ఈ కార్యక్రమాలలో పాల్గొంటున్నారు. యువతను దేశ నిర్మాణంలో, అలాగే భారత నౌకాదళంలో చేరి గర్వంగా దేశానికి సేవ చేయడంలో పాల్గొనేలా యువతను ప్రోత్సహించేందుకు వారి సుసంపన్నమైన అనుభవాలను మరియు విజయగాథలను పంచుకుంటున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 187.71 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,522
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,862 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,21,341 కు పెరిగింది.
గత 24 గంటల్లో 2,541 కొత్త కేసులు నమోదయ్యాయి.
రోజువారీ పాజిటివిటీ రేటు 0.84%
వారపు పాజిటివిటీ రేటు 0.54%
గత 24 గంటల్లో చేసిన 3,02,115 కొవిడ్ పరీక్షలతో కలిపి ఇప్పటివరకు 83.50 కోట్ల పరీక్షలు చేశారు.
ప్రధాన మంత్రి కార్యాలయం
జిఎస్ఎటి-11 ని విజయవంతంగా ప్రయోగించినందుకు ఐఎస్ఆర్ఒ  కు అభినందనలు తెలిపిన ప్రధాన మంత్రి
జిఎస్ఎటి-11 ను ప్రయోగించడం లో సఫలం అయినందుకు ఐఎస్ఆర్ఒ  ను ప్రధాన మంత్రి శ్రీ నరేంద్ర మోదీ అభినందించారు.
“మన అంతరిక్ష కార్యక్రమం లో ఒక ప్రధానమైనటువంటి మైలు రాయి.. సుదూర ప్రాంతాల ను జోడించడం ద్వారా కోట్లాది భారతీయుల జీవితాల లో ఇది పరివర్తనను తీసుకు రాగలుగుతుంది. భారతదేశాని కి చెందిన అతి బరువైన, అత్యంత పెద్దదైన మరియు అత్యధునాతన ప్రసార శక్తి తో కూడిన కమ్యూనికేశన్ శాటిలైట్ అయినటువంటి జిఎస్ఎటి-11 ని ప్రయోగించడం లో సఫలమైన ‘ఇస్రో’ కు అభినందనలు.
నూతన ఆవిష్కారాల ను సాధిస్తున్నటువంటి మరియు ఉన్నతమైన ప్రమాణాల తో కూడిన కార్య సాఫల్యాలను చేజిక్కించుకొంటున్నటువంటి మన శాస్త్రవేత్తల ను చూసుకొని భారతదేశం గర్విస్తోంది. వారి యొక్క అసాధారణ ప్రయత్నం భారతదేశం లో ప్రతి ఒక్కరి కి ప్రేరణ ను అందించేదే” అని ఒక సందేశం లో ప్రధాన మంత్రి పేర్కొన్నారు.
(
ప్రధాన మంత్రి కార్యాలయం
మోర్ బీ లో దుర్ఘటన బాధితుల కుపిఎమ్ఎన్ఆర్ఎఫ్ నుండి పరిహారాన్ని ప్రకటించిన ప్రధాన మంత్రి
మోర్ బీ లో జరిగిన దుర్ఘటన లో బాధితులైన వ్యక్తుల కు ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వడం జరుగుతుందని ప్రధాన మంత్రి శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘మోర్ బీ లో జరిగిన దుర్ఘటన లో ప్రాణాల ను కోల్పోయిన వ్యక్తుల దగ్గరి బంధువుల కు ప్రధాన మంత్రి జాతీయ సహాయ నిధి  నుండి 2 లక్షల రూపాయల వంతున పరిహారాన్ని ఇవ్వడం జరుగుతుందని ప్రధాన మంత్రి @narendramodi ప్రకటించారు. ఈ దుర్ఘటన లో గాయపడ్డ వ్యక్తుల కు 50,000 రూపాయల చొప్పున ఇవ్వడం జరుగుతుంది.’’ అని తెలిపింది.
రైల్వే మంత్రిత్వ శాఖ
"బీజీ రైలు మార్గాన్ని మించిన వేగవంతమైన, సురక్షితమైన, సౌకర్యవంతమైన నడక మార్గపు అనుభవాన్ని చార్ధామ్ యాత్రికులు పొందాలి: శ్రీ పీయూష్ గోయల్
చార్ధామ్ ప్రాజెక్టుల్లో చివరి మైలు వరకు అనుసంధానంపై రైల్వే శాఖ మంత్రి సమీక్ష
యమునోత్రి, గంగోత్రి, కేదార్నాథ్, బద్రీనాథ్ను అనుసంధానించే కొత్త బీజీ రైలు మార్గంపై ముగింపు దశకు వచ్చిన "తుది స్థాన సర్వే"
చార్ధామ్ యాత్రికులు చివరి అడుగు వరకు వేగవంతమైన, సురక్షితమైన, సౌకర్యవంతమైన అనుభవాన్ని పొందేలా చార్ధామ్ అనుసంధానత ఉండాలని రైల్వే శాఖ మంత్రి శ్రీ పీయూష్ గోయల్ సూచించారు. చార్ధామ్ ప్రాజెక్టుల్లో చివరి మైలు వరకు అనుసంధానతపై మంత్రి సమీక్ష నిర్వహించారు.
యాత్రికుల సౌకర్యం, భద్రతను దృష్టిలో ఉంచుకుని ప్రత్యామ్నాయ మార్గాలపై సమగ్ర సమీక్ష నిర్వహించాలని కేంద్ర మంత్రి సంబంధిత అధికారులకు సూచించారు. మొత్తం ప్రాజెక్టు పూర్తవడం కోసం, సంపూర్ణ అనుసంధానతకు ఉన్న మార్గాలను వ్యయ సమస్యలతో కలిపి సమగ్ర పరిశీలించాలని చెప్పారు.
పర్యాటక అవసరాలు తీర్చడానికి, యాత్రికులు సురక్షితంగా, సమయానికి ఆలయాలకు చేరుకునేందుకు ఈ ప్రాజెక్టుకు సమగ్ర ప్రణాళిక అవసరమని శ్రీ పీయూష్ గోయల్ అన్నారు.
చార్ధామ్ క్షేత్రాలైన యమునోత్రి, గంగోత్రి, కేదార్నాథ్, బద్రీనాథ్ను అనుసంధానించే కొత్త బ్రాడ్ గేజ్ రైలు మార్గంపై "తుది స్థాన సర్వే" ముగింపు దశకు వచ్చింది.
125 కిలోమీటర్ల పొడవైన రిషికేశ్-కర్ణప్రయాగ్ కొత్త బీజీ రైలు మార్గం ప్రాజెక్టులో భాగమైన కర్ణప్రయాగ్ స్టేషన్ నుంచి కేదార్నాథ్- బద్రీనాథ్ రైలు మార్గం ప్రారంభమవుతుంది. ఈ ప్రాజెక్టు పనులు వేగంగా సాగుతున్నాయి. ప్రస్తుతమున్న దోయివాలా స్టేషన్ నుంచి గంగోత్రి-యమునోత్రి రైలు మార్గం ప్రారంభమవుతుంది. చార్ధామ్ బీజీ రైలు మార్గం సర్వే ప్రకారం; చార్ధామ్ ఆలయాల కంటే దిగువన ఉన్న బార్కోట్, ఉత్తరకాశి, సోన్ప్రయాగ, జోషిమఠ్ వద్ద కొత్త బీజీ రైలు మార్గం టెర్మినల్ స్టేషన్లు ముగుస్తాయి. నిటారైన భూభాగం, బీజీ మార్గానికి ఉన్న పరిమితులే ఇందుకు కారణం.
పర్యాటక అవసరాలు తీర్చడానికి, యాత్రికులు సురక్షితంగా, సమయానికి ఆలయాలకు చేరుకునేలా చేయడానికి; కొత్త బీజీ రైల్వే టెర్మినల్ స్టేషన్లను ఆలయాలతో అనుసంధానించడానికి 'రికనైజన్స్ ఇంజినీరింగ్ సర్వే'  జరుగుతోంది. పర్యావరణహిత, సురక్షిత, పర్యాటక ఆకర్షణీయంగా అనుసంధానత ఉండడం దీని లక్ష్యం.
దేశవ్యాప్తంగా పెద్ద సంఖ్యలో భక్తులు ఉత్తరాఖండ్లోని చార్ధామ్ యాత్రలో పాల్గొంటారు. పర్వతారోహణం, ప్రకృతి అందాలను ఆస్వాదించేందుకు కూడా దేశవిదేశాల నుంచి పర్యాటకులు అక్కడికి వెళ్తారు. ప్రస్తుతమున్న రహదారి మార్గం పర్వతవాలుల నుంచి సాగుతుంది. వాహనాల రద్దీ, రహదారి సామర్థ్యం, భద్రత, వేగం వంటివి ఈ మార్గంలోని ఆందోళనకర సమస్యలు. ఈ ఆలయాలను రైలు మార్గంతో అనుసంధానించడం వల్ల, ఇక్కడికి ప్రయాణం ఎలాంటి వాతావరణంలోనైనా సురక్షితంగా, ఆర్థిక భారం లేకుండా, సౌకర్యవంతంగా, పర్యావరణ అనుకూలంగా ఉంటుంది.
రక్షణ మంత్రిత్వ శాఖ
100 కొత్త సైనిక్ పాఠశాలల్లో ప్రవేశం కోరుకునే విద్యార్థుల కోసం ఈ-కౌన్సెలింగ్
దేశవ్యాప్తంగా 100 కొత్త సైనిక్ పాఠశాలలను ఏర్పాటు చేయాలనే ప్రభుత్వ లక్ష్యంతో ముందుకు సాగుతున్న సైనిక్ స్కూల్ సొసైటీ  ఈ-కౌన్సెలింగ్ నిర్వహణ కోసం ఆటోమేటెడ్ సిస్టమ్ను అభివృద్ధి చేసే ప్రక్రియలో ఉంది. సైనిక్ స్కూల్స్లో అడ్మిషన్ కోసం ఈ-కౌన్సెలింగ్ మొదటిసారిగా ప్రవేశపెట్టబడింది. సైనిక్ స్కూల్ పాఠ్యాంశాలను అనుసరించడంతోపాటు జాతీయ విద్యా విధానానికి అనుగుణంగా దేశవ్యాప్తంగా విద్యార్థులకు అవకాశం కల్పించాలనే ప్రభుత్వ లక్ష్యంలో భాగంగా ఏర్పాటు చేయబడుతున్న కొత్త పాఠశాలలకు ఇది వర్తిస్తుంది.
ప్రక్రియ
సైనిక్ స్కూల్స్ సొసైటీ  సమయపాలనతో పాటు ఈ-కౌన్సెలింగ్ కోసం దరఖాస్తు చేసుకోవడానికి అవసరమైన విద్యార్థులకు విస్తృతంగా ప్రచారం చేస్తుంది. ఈ-మెయిల్ లేదా మొబైల్ నంబర్ల ద్వారా ఎప్పటికప్పుడు ఎస్ఎస్ఎస్ నిర్దేశించిన విధంగా అర్హత మార్కుల కంటే ఎక్కువ సాధించే వ్యక్తిగత దరఖాస్తుదారు విద్యార్థులకు లింక్ పంపబడుతుంది. అదే సమయంలో కొత్త సైనిక్ పాఠశాలలు కేటగిరీ మరియు లింగాల వారీగా సమాచారంతో పాటు ఖాళీల సంఖ్యను అందించడానికి తగిన యాక్సెస్ హక్కులు అందించబడతాయి.
విద్యార్థులు www.sainikschool.ncog.gov.in వెబ్ పోర్టల్లో అందించిన లింక్ ద్వారా నమోదు చేసుకోవాలని మరియు వారి వివరాలను ధృవీకరించాలని కోరబడుతుంది. విద్యార్థులు 10 పాఠశాలలను ఎంపికగా ఎంపిక చేసుకునే అవకాశం ఉంటుంది. తదనంతరం, విద్యార్థులకు పాఠశాలల కేటాయింపు వారి ర్యాంక్ మరియు పాఠశాలల ఎంపిక ఆధారంగా సిస్టమ్ ద్వారా నిర్వహించబడుతుంది మరియు ఈ-కౌన్సెలింగ్ పోర్టల్ ద్వారా ఫలితాలు ప్రకటించబడతాయి. దరఖాస్తు చేసుకునే విద్యార్థి కేటాయింపును అంగీకరించాలి లేదా రౌండ్-II కౌన్సెలింగ్ కోసం పరిగణించవలసిన ఎంపికను సూచించాలి లేదా తదుపరి పరిశీలనకు ఆమోదించబడరు. వారి ఎంపికలను ఆమోదించిన/లాక్ చేసిన విద్యార్థులకు భౌతిక ధృవీకరణ తేదీలు తెలియజేయబడతాయి.
విద్యార్థుల భౌతిక ధృవీకరణ తర్వాత వారి డేటాబేస్లలో అవసరమైన అప్డేట్ కోసం వారి ఎంపికలలో లాక్ చేయబడిన విద్యార్థుల జాబితా నిజసమయ ప్రాతిపదికన కొత్త సైనిక్ పాఠశాలలకు కనిపిస్తుంది. అంతేకాకుండా, నిర్దిష్ట తేదీ & సమయం తర్వాత సీట్లు భర్తీ చేయబడవు. రౌండ్-I కౌన్సెలింగ్ రౌండ్-II ద్వారా పూరించబడుతుంది. రౌండ్-Iలో సీట్లను అంగీకరించని/అలాట్ చేయని విద్యార్థులు ఈ-కౌన్సెలింగ్ యొక్క రౌండ్-IIలో మిగిలిన సీట్లను ఎంచుకునే అవకాశం ఉంటుంది.
ప్రయోజనాలు
ఈ-కౌన్సెలింగ్ కోసం ఈ ఆటోమేటెడ్ సిస్టమ్ అడ్మిషన్ ప్రక్రియలో పూర్తి పారదర్శకతను నిర్ధారిస్తుంది. ఇది పాఠశాలలు, విద్యార్థులు మరియు అడ్మినిస్ట్రేటివ్ అథారిటీకి తక్కువ ఖర్చుతో కూడుకున్నది మరియు యూజర్ ఫ్రెండ్లీగా ఉంటుంది. ఇది మొత్తం ప్రక్రియ యొక్క నిజ-సమయ పర్యవేక్షణ కోసం యాక్సెస్ను అందిస్తుంది మరియు ప్రతి దశలో అవసరమైన చర్యను అందిస్తుంది.
బొగ్గు మంత్రిత్వ శాఖ
బొగ్గు గనులలో ప్రముఖ మైనింగ్ డెవలపర్లు, ఆపరేటర్ల నియామకం
- తొమ్మిది గ్రీన్ఫీల్డ్ ప్రాజెక్ట్లకు సంబంధించి లెటర్ ఆఫ్ యాక్సెప్టెన్స్ జారీ చేసిన కోల్ ఇండియా లిమిటెడ్
- ఆఫర్లో 169 మిలియన్ టన్నుల సామర్థ్యం ఉన్న మొత్తం పదిహేను ప్రాజెక్ట్లు
దేశీయంగా బొగ్గు ఉత్పత్తిని పెంచి, దిగుమతిపై ఆధారపడటాన్ని వీలైనంత వరకు తగ్గించడానికి బొగ్గు మంత్రిత్వ శాఖ వివిధ చర్యలు చేపడుతోంది. ఇందులో భాగంగా ఓపెన్ గ్లోబల్ టెండర్ల ద్వారా బొగ్గు గనులలో పేరు గాంచిన మైనింగ్ డెవలపర్స్ కమ్ ఆపరేటర్లను  నియమించుకోవాలని నిర్ణయించింది. 25 సంవత్సరాలు లేదా మైన్ జీవిత కాలం  ఏది తక్కువైతే అది వర్తించేలా ఈ నియమకం జరపుతోంది. ప్రభుత్వ యాజమాన్యంలోని బొగ్గు గనుల సంస్థలో 15 గ్రీన్ఫీల్డ్ ప్రాజెక్ట్ల ఉన్నాయి. ఎండీఓల ద్వారా ఉత్పత్తి గరిష్ఠీకరణ చర్యలు అమలు చేయడం కోసం దాదాపు రూ.20600 కోట్ల పెట్టుబడిని వినియోగించాలని సంస్థ యోచిస్తోంది. ఇందులో అత్యధిక మొత్తాన్ని భూసేకరణ, పునరావాసం, పునరావాస సమస్యల నివారణ మరియు కొన్ని సందర్భాల్లో రైల్వే సైడింగ్ వంటి అంశాలకు వెచ్చించనున్నారు. దాదాపు 169 మిలియన్ టన్నుల  మొత్తం రేటింగ్ సామర్థ్యం కలిగిన ఈ పదిహేను ప్రాజెక్ట్లలో పదకొండు ఓపెన్కాస్ట్ మరియు నాలుగు భూగర్భ గనులు ఉన్నాయి. ఓపెన్కాస్ట్ ప్రాజెక్టుల సామర్థ్యం దాదాపు 165 మిలియన్ టన్నులు కాగా, మిగిలిన మొత్తం భూగర్భ ప్రాజెక్టులకు సంబంధించినది.
ఆర్థికంగా లాభదాయకంగా ఉండేలా కార్యకలాపాలు..
ఎండీఓలు ఆమోదించిన మైనింగ్ ప్లాన్కు అనుగుణంగా తవ్వకాలు జరిపి బొగ్గు కంపెనీలకు సరఫరా చేస్తారు. ఎండీఓలు పరస్పరం ప్రయోజనకరమైన సాంకేతికతను అందుబాటులోకి తేవడం, ఆర్థికంగా లాభదాయకంగా ఉండేలా కార్యకలాపాలు నిర్వహిస్తాయి. ఉత్పత్తిని గణనీయంగా పెంచుతాయి. ఈ సంస్థలకు అందించే కాంట్రాక్టులు దీర్ఘకాలిక ప్రాతిపదికన ఉన్నందున, గని ప్రాజెక్టుల వద్ద అనుబంధ మౌలిక సదుపాయాలను కూడా ఈ ప్రైవేట్ కంపెనీలచే అభివృద్ధి చేయబడతాయి. ఈ సంస్థలు పరిశోధన, అభివృద్ధి సమస్యలు, భూసేకరణ, పర్యావరణ క్లియరెన్స్లు, రాష్ట్ర మరియు కేంద్ర కాలుష్య బోర్డులతో సమన్వయాన్ని సులభతరం చేస్తాయి. కోల్ ఇండియా లిమిటెడ్  తొమ్మిది బొగ్గు ప్రాజెక్టులకు మైన్ డెవలపర్ కమ్ ఆపరేటర్ మోడ్ ఎంగేజ్మెంట్ అంగీకార పత్రాలను జారీ చేసింది. మొత్తంగా, ఈ ప్రాజెక్టులు సంవత్సరానికి దాదాపు 127 మిలియన్ టన్నుల ఉత్పత్తి సామర్థ్యాన్ని కలిగి ఉన్నాయి. మిగిలిన ఆరు ప్రాజెక్టులు టెండర్ల ప్రక్రియ వివిధ దశల్లో ఉన్నాయి.
ఆర్థిక మంత్రిత్వ శాఖ
2020-21 సంవత్సరపు జీఎస్టీ పరిహార అవసరాల్ని తీర్చడానికి గాను రుణ ఐచ్ఛికాలు
27 ఆగస్టు, 2202న జరిగిన జీఎస్టీ కౌన్సిల్ 41 వ సమావేశంలో జరిగిన చర్చల మేరకు.. 2020-21 సంవత్సరానికి సంబంధించి జీఎస్టీ పరిహారపు అవసరాన్ని తీర్చడానికి గాను రుణాలు తీసుకునే విషయమై రెండు ఐచ్ఛికాలు రాష్ట్రాలకు తెలియజేయబడ్డాయి. ఈ ప్రెస్ నోట్తో జతచేయబడిన పత్రం ప్రకారం ఆయా రాష్ట్రాలు తమకు నచ్చిన ఐచ్ఛికాన్ని ఏడు పని దినాలలో తెలియజేయాలని కోరడమైంది. ఈ విషయమై ఏవైనా సమస్యలు ఉంటే స్పష్టత ఇవ్వడానికి గాను సెప్టెంబర్ 1వ తేదీన కేంద్ర ఆర్థిక కార్యదర్శి, కార్యదర్శి  తో రాష్ట్రాల ఆర్థిక కార్యదర్శుల సమావేశం నిర్వహించనున్నారు.
అనుబంధ దస్త్రాన్ని వీక్షించేందుకు ఇక్కడ క్లిక్ చేయండి